გიორგი ჩირგაძე

გიორგი ჩირგაძე (დ. 23 ნოემბერი, 1990) — ქართველი ფეხბურთელი, ამჟამად თბილისის „დინამოს“ თავდამსხმელი.

 კარიერა 
6 წლის ასაკიდან ფეხბურთს თამაშობდა „დინამოს“ სკოლაში, მისი პირველი მწვრთნელი იყო პაატა მეტრეველი. 13 წლის ასაკში მშობლებთან ერთად ამერიკაში გადავიდა საცხოვრებლად. თავიდან „ნიუ-იორკ რედ ბულზის“ აკადემიაში ირიცხებოდა, შემდეგ 15 წლის ასაკში, 2009 წლის ოქტომბერში მთავარ გუნდში აიყვანეს, სადაც ტიერი ანრისთან და რაფაელ მარკესთან ერთად ვარჯიშბდა. ძირითად შემადგენლობაში ოფიციალური მატჩი არ ჩაუტარებია, რამდენიმე ამხანაგურ მატჩში მიიღო მონაწილეობა. კლუბთან კონტრაქტი 2012 წელს დაუმთავრდა, მწვრთნელთან კონფლიქტის შემდეგ უგუნდოდ დარჩა, ამერიკაში სხვა კლუბის მოძებნა ვერ შეძლო და საქართველოში დაბრუნდა.გიორგი ჩირგაძე: ტიერი ანრიმ ბევრი რამ მასწავლა ,საინფორმაციო სააგენტო „http://sportall.ge/“, 3 ნოემბერი, 2013. 2013 წლის ოქტომბრიდან კარიერა რუსთავის „მეტალურგში“ გააგრძელა, სადაც უმაღლეს ლიგაში 20 მატჩში 4 გოლის გატანა შეძლო, ხოლო თასზე 1 უგოლო მატჩი ჩაატარა. 2014 წლის ივნისში იგი თბილისის „დინამოს“ თურქულ შეკრებაზე შეუერთდა ლაშა თოთაძესთან ერთად.დინამო თურქულ შეკრებაზე მიემგზავრება, „დინამოს“ ოფიციალური საიტი, 10 ივნისი, 2014. „დინამოს“ მაისურით მოიპოვა მისი პირველი ტიტული კარიერაში, საქართველოს სუპერთასი.

 ტიტულები 
 საქართველოს სუპერთასის გამარჯვებული (1): 2014/2015

 რესურსები ინტერნეტში 
 პროფილი Transfermarkt-ზე 
 პროფილი Soccerway-ზე 
 პროფილი დინამოს ოფიციალურ საიტზე 

 სქოლიო 

კატეგორია:დაბადებული 1990
კატეგორია:ქართველი ფეხბურთელები
კატეგორია:ნიუ-იორკ რედ ბულზის ფეხბურთელები
კატეგორია:რუსთავის მეტალურგის ფეხბურთელები
კატეგორია:თბილისის დინამოს ფეხბურთელები
კატეგორია:დაბადებული 23 ნოემბერი